**Diákönkormányzat – év végi beszámoló**

**2019-20-as tanév**

**Az idei II. féléves és év végi diákönkormányzati gyűlések elmaradtak a járványügyi helyzet miatt.**

**A 2019/2020-as tanév legfontosabb célkitűzései a következők voltak:**

- az egészséges életmódra nevelés, a környezeti nevelés támogatása

- karitatív feladatok vállalása, folytatása

- az iskola régi és új hagyományainak ápolása; szervezés, lebonyolítás

- tanítási órákon kívüli programok szervezése, lebonyolítása

- rendezvényeken való aktív segítség, támogatás

- támogatni a tanórai tevékenységeket, mint pl. a kompetencia fejlesztése, tolerancia, környezettudatos gondolkodás terjesztése, témahetek, stb.

- osztályok közötti versenyek szervezése, lebonyolítása, értékelése

- a gyermekek motiválása a szabadidő hasznos eltöltésére, a tanulásra, egészséges életmódra

- Ökoiskola támogatás, Zöld Dök

- szülők aktív bevonása az iskola életébe, kapcsolatjavítás, stb.

**Megvalósított programok:**

- papírgyűjtés , szelektív hulladékgyűjtés (PET palack, használt elem) – egész tanévben (márc. 16-ig

- Zenei Világnap támogatása

- Állatok Világnapja támogatása

- játszóházak támogatása

- megemlékezések támogatása, pl. okt. 6.., okt. 23., Magyar Kult. Napja, stb.

- Halloween

- Martinstag

- Lázár Hét, Lázár Nap (zárónap)

- iskolagyűlések, értékelések

- Luca-nap

- iskolai karácsony, ovis karácsony

- karitatív tevékenységben való aktív részvétel: Kutyások a XV. Kerületért Állatvédő Egyesület részére karácsonykor, adománygyűjtés szervezése, lebonyolítása, Karácsonyi Csokigyűjtés (Válts egy csokit egy mosolyra), stb.

- Valentin-nap

- iskolai és kerületi versenyek támogatása

- Ökoiskola

**Értékelés:**

Iskolánkban, bár idén is élénk „Dök-élet” folyt, és sok programot szerveztünk, támogattunk, a diákok gyakran alulmotiváltak voltak. Elméletben sok ötlettel rendelkeztek, de a kivitelezésben kevésbé segítettek. A Halloween-nek nagy sikere volt, a 8. osztályos diákok idén is sokat segítettek. Ritkán tartották be pontosan a kijelölt határidőket, társaikat is nehezebben motiválták. Idén megint nem sikerült az iskolarádió működtetése, s bár jelentkező volt a feladatra, az ritkán készült el időben. A hirtelen fellángolást a gyorsan elhamvadó munkakedv jellemezte- ugyanúgy, mint tavaly. Ezért idén ismét csak néhány alkalommal volt hallható az iskolarádió.

A dekorációs versenyek értékelése elmaradt, bár a dökösök ellenőrizték az osztályokat, a z sokszor késve történt.

Aktívan segítettünk az iskolazöldítésben.

Idén Tóth Emese, 8.b osztályos tanuló nyerte el az Újpesti Kiváló Diákközösségi Munkáért járó díjat, gratulálunk neki.

**Jövő évi terveink, ötletek:**

- diákok aktivizálása, motiválása (diákélet, rendezvények, stb.)

- támogatni, segíteni az iskolai rendezvényeket, versenyeket, nevelési és oktatási célokat

- újabb pályázatokon való aktív részvétel, az Ökoiskolai pályázat újra benyújtásának előkészítése

- újraindítani az iskolarádiót

- továbbra is támogatni a belső kezdeményezéseket

- a jól működő programok továbbvitele, megtartása

- kreatív gondolkodás erősítése

- aktivitás, nagyobb szerepvállalás a mindennapokban

**A következő tanévre javasolt ötletek, programok:**

fordított nap vagy bolond ballagás– min. 2 órában

a kiemelkedően teljesítő Dök tagokat év végén jutalomban részesíteni, akár kirándulással, akár fagyizással jutalmazni

aulában állandó asztalitenisz kihelyezése, több lehetőség a mozgásra

még több, osztályok közötti verseny szervezése

Budapest, 2020. június 15.

………………………………………………… …………………………………………………………..

 Tóth Emese Keszeli Zoltánné

 DÖK vezető diák DÖK támogató tanár

…………………………………………………….

Pál Lászlóné

Intézményvezető